Lørdag sparkes julen i gang i Kildeparken, hvor de syngende træer er blevet omdannet til juletræer med julemusik og levende lys. Åbningen bliver markeret med Disco Tango-holdet bestående af Annette Heick, Silas Holst, Lonnie Devantier, Gry og Bryan Rice. Det skriver AKKC i en pressemeddelelse. Træerne i Kildeparken består i dag af 95 træer plantet af internationale kunstnere. 60 af kunstnerne kan også skrive julemusik på repertoiret, og derfor vil 60 af parkens træer blive beklædt med juleudsmykning og spille julemusik – og det er ingen ringere end sangere som Mariah Carey, Bryan Adams, Elton John, Sting, Shakin’ Stevens og Katie Melua, grupper som Backstreet Boys og Il Divo samt komikerne Michael McIntyre og Jeff Dunham, der leverer juletonerne. De kommende fire søndage, nemlig hver søndag i advendt vil der desuden blive tændt 300 levende lys ved træerne, når mørket falder på.

Opsummering:
I aften bliver flere af de syngende træer i Kildeparken omdannet til juletræer - med julemusik og julelys.